stanford-oval/wikipedia huggingface dataset:
Monika
Kuvitteellisia Monikoja, Moonikoja ja Monicoja

Monica Colby, hahmo 1980-luvun Dynastia- ja Colbyt-televisiosarjoissa sekä 2010-luvun Dynastia-sarjassa
Monica Geller, päähenkilö komediasarjassa Frendit
Monika Lång, hahmo draamasarjassa Kotikatu
Monica Mustavaara, hahmo televisiosarjassa Salatut elämät
Monica Reyes, hahmo televisiosarjassa Salaiset kansiot
Monika, hahmo videopelissä Doki Doki Literature Club!
Monika, toinen päähenkilöistä Ingmar Bergmanin elokuvassa Kesä Monikan kanssa
Muita Monikoja, Moonikoja ja Monicoja

Monica, Kyproksen edustuskappale vuoden 1981 Euroviisuissa
Täti Monika, lastenlaulu
Aiheesta muualla

Kuvia tai muita tiedostoja aiheesta Monika Wikimedia Commonsissa
Jaakko Rissanen

| Jaakko Rissanen |
| --- | --- |

Henkilötiedot
Syntynyt: 12. marraskuuta 1989 (ikä 35) Kuopio, Suomi
Kansalaisuus:   Suomi
Jääkiekkoilija
Lempinimi:  Jasu, Jännevirran Malkin
Pelipaikka:  keskushyökkääjä
Maila:  vasen
Pituus:  183 cm
Paino:  85 kg
Seura
Seura:  KalPa
Sarja:  SM-liiga
Pelinumero:  28
Pelaajaura
Pääsarjaura:  2009–
Aik. seurat:  SaiPa (SML) Vitjaz Podolsk (KHL) Kunlun Red Star (KHL) Linköping HC (SHL)
Jaakko Rissanen (s. 12. marraskuuta 1989 Kuopio) on suomalainen jääkiekkoilija, joka edustaa SM-liigajoukkue KalPaa. Hän toimii joukkueen varakapteenina. Rissanen on pelipaikaltaan keskushyökkääjä, mutta hän osaa pelata myös laidassa.
Muuta

Rissasen serkku Rasmus on Suomen maajoukkuepuolustaja, joka pelaa SHL-joukkue Linköping HC:ssä. Hän on pelannut urallaan myös kuusi NHL-ottelua Carolina Hurricanesissa kaudella 2014–2015. Serkukset pelasivat myös joukkuetovereina KalPan junioreissa.
Kim Jong-hyun (laulaja)

| Jonghyun> 김종현 |
| --- | --- |
 Jonghyun heinäkuussa 2017
Henkilötiedot
Koko nimi:  Kim Jong-hyun
Syntynyt: 8. huhtikuuta 1990 Soul, Etelä-Korea
Kuollut: 18. joulukuuta 2017 (27 vuotta) Gangnam, Soul, Etelä-Korea
Ammatti:  laulaja-lauluntekijä, radiojuontaja, kirjailija
Muusikko
Taiteilijanimi:  Jonghyun
Aktiivisena:  2008–2017
Tyylilajit:  k-pop, R&B
Soittimet:  kitara, bassokitara, piano ja kazoo 
Yhtyeet:  Shinee
Levy-yhtiöt:  SM Entertainment ja EMI Music Japan Inc. 
 Nimikirjoitus
Aiheesta muualla
jonghyun.smtown.com
  [ Muokkaa Wikidatassa ] [ ohje ]  
Kim Jong-hyun (8. huhtikuuta 1990 – 18. joulukuuta 2017), paremmin tunnettu etunimellään Jonghyun, oli eteläkorealainen laulaja-lauluntekijä, levytuottaja, radiojuontaja sekä kirjailija. Hän oli Shinee-yhtyeen päävokalisti yhdeksän vuotta. Hän julkaisi yhtyeen kanssa kaksitoista albumia.
Kim tunnettiin myös soolourastaan, jonka hän aloitti esikoisalbumillaan Base vuonna 2015. Minialbumi sijoittui Billboard 200:n ja Gaonin albumilistojen listaykköseksi. Kim jatkoi soolouraansa Story Op.1 (2015), She Is (2016) ja Story Op.2 (2017) albumeilla. Ensimmäisen soolokiertueensa Kim aloitti lokakuussa 2015. Kim oli arvostettu laulaja kotimaassaan. Kim tuotti ja sanoitti musiikkinsa usein itse, joka on harvinaista k-popissa.
Kim teki itsemurhan 18. joulukuuta 2017. Levy-yhtiö julkaisi Kimin viimeisen albumin Poet Artist tammikuussa 2018. Albumin tuotot annettiin Kimin äidille, joka käytti niitä hyväntekeväisyyteen. Kimin perhe avasi Shiny Foundationin 2018, joka alkoi tukea nuoria artisteja.
Ura > 2005–2014: Uran alku

SM Entertainment löysi Jonghyunin vuonna 2005 hänen ollessaan 15-vuotias, kun hän oli esittänyt laulun bändin kanssa koulussa.   Jonghyun debytoi osana viisihenkistä Shineeta 25. toukokuuta 2008 SBS:n Inkigayossa.  Vuonna 2009 Jonghyun alkoi kirjoittamaan yhtyeelle lauluja. Näistä ensimmäinen oli Shineen korealainen single ”Juliette”, joka oli mukana ryhmän toisella EP:llä Romeolla. Jonghyun kertoi saaneensa inspiraatiota klassisesta Romeo ja Julia -elokuvasta ja hän halusi kirjoittaa romanttisen tarinan, joka ”saa kaikki kiinnostumaan, mutta on myös tarina, johon kaikki voivat samaistua”.
Lokakuussa 2010 Jonghyun oli yksi kahdestakymmenestä idolista, jotka tekivät kappaleen ”Let’s Go” mainostamaan vuoden 2010 G20 Soul -huippukokousta. Hänen lisäksi samasta yrityksestä lauloivat Super Juniorin Sungmin, Girls’ Generationin Seohyun ja f(x):n Luna. 2010 marraskuussa Jonghyun oli mukana SM the Balladissa, SM Entertainmentin ryhmässä, joka keskittyi balladeihin ja R&B:hen. Ryhmässä mukana olivat myös TraxXin Jay, Super Juniorin Kyuhyun ja Jino (nykyisin Pentagonin jäsen ja tunnettu nimellan Jinho). Ryhmä julkaisi ensimmäisen EP-levynsä, Miss You, 29. marraskuuta 2010.
Vuoden 2011 kesäkyyssä Jonghyun osallistui KBS:n kilpailuohjelmaan Immortal Songs: Singing the Legend, jossa laulajat uusivat ”legendaaristen laulajien” vanhoja lauluja. Jonghyun voitti ensimmäisen kierroksen ja Super Juniorin Yesungin samasta yhtiöstä, mutta lähti ohjelmasta ensimmäisen jakson jälkeen kiireellisen aikataulunsa takia.  Ohjelma sai paljon kritiikkiä katsojilta, joiden mielestä ohjelman kova eliminaatiotaktiikka sai Jonghyunin itkemään lavalla.
Lokakuussa 2013 Jonghyun debytoi säveltäjänä kappaleella ”A Gloomy Clock”, joka oli mulkana IU:n kolmannella albumilla Modern Times. Kappaleen sanoitukset ovat Jonghyunin kirjoittamat, ja Jonghyun on merkitty kappaleelle vierailevaksi artistiksi. Kaksi kuukautta myöhemmin joulukuussa Son Dam-bi julkaisi kappaleen ”Red Candle”, jonka Jonghyun oli myös säveltänyt ja kirjoittanut.
Neljän vuoden tauon jälkeen SM the Ballad palasi 4. helmikuuta 2014 uudella kokoonpanolla ja toisella EP-albumillaan Breath.  Jonghyun esitti nimikappaleen ”Breath” yhdessä Girls’ Generationin Taeyeonin kanssa.  Heinäkuussa 2014 Jonghyun debytoi radiojuontajana MBC:n radio-ohjelmassa MBC Blue Night.  MBC kertoi valinneensa Jonghyunin juontajaksi, koska tämä suhtautuu musiikkiin sitoutuneesti ja intohimoisesti.  Elokuussa 2014 toinen Shineen jäsen Taemin julkaisi ensimmäisen EP-albuminsa, Ace, jonka tuotantoon Jonghyun osallistui kirjoittamalla sanat kappaleeseen "Pretty Boy".
Ura > 2015–2016: Base, Story Op.1 ja She Is

12. tammikuuta 2015 Jonghyun teki soolodebyytin EP:llään Base. Sen pääkappale oli alun perin ”Crazy (Guilty Pleasure)”, jonka Jonghyun kirjoitti. ”Déjà-Boo” nimettiin toiseksi pääkappaleeksi, koske se sijoittui listoilla hyvin. Zion.T oli mukana ”Déjà-Boon” sävellyksessä. Jonghyunin debyyttialbumi sai huomiota, sillä hän osallistui albumin tekoon. Hän teki myös useita kappaleita yhdessä artistien kanssa, jotka eivät kuulu pelkästään SM Entertainmentiin, kuten Younha, Wheesung ja Zion.T. Albumi oli ensimmäisellä sijalla sekä Billboard World Album Chartissa että Gaon Album Chartissa.  10. tammikuuta Mnet vahvisti, että Jonghyun tulisi olemaan viihdeohjelma 4 Things Show’n toisen kauden ensimmäisessä jaksossa. Taemin, Davichit, Minkyung ja Zion.T esiintyivät Jonghyunin ystävinä jaksossa.
Elokuussa 2015 Jonghyun järjesti ensimmäisen soolokonsertinsa The Story by Jonghyun osana SM Entertainmentin kiertuetta The Agit. Jonghyun esitti kappaleitaan ensimmäiseltä EP:ltään, ja hän julkaisi myös uuden kokoelmalevynsä kappaleistaan, jotka oli tallennettu hänen radio-ohjelmastaan MBC Blue Night. Kokoelmalevy Story Op.1 julkaistiin 17. syyskuuta 2015.  Levyn julkaisun jälkeen Jonghyun piti lokakuussa yhteensä 12 loppuunmyytyä konserttia nimeltä The Story by Jonghyun. Jokaisessa konsertissa eri vieras, kuten Shineen Onew ja Taemin, IU, Zion.T, Jung-in, Lim Kim, Oksang Dalbit, Coffee Boy, Nine, Lee Ji-hyoung, Soran ja runoilija Ha Sang-wook.
Jonghyun julkaisi syyskuussa Skeleton Flower: Things That Have Been Released and Set Free -nimisen kirjan, joka kertoo hänen kokemuksistaan laulunkirjoittajana ja inspiraatioistaan. Samassa kuussa Jonghyun esitti radio-ohjelmassaan segmentin, jossa hän debytoi yhteensä yhdeksän kappaletta, jotka olivat joko täysin Jonghyunin kirjoittamia ja säveltämiä tai kirjoitettu Jonghyunin kokoonpanoryhmänsä WeFreakyn avulla.
SM Entertainment julkaisi Jonghyunin ensimmäisen studioalbumin, She Is, 24. toukokuuta 2016. Albumi koostuu yhdeksästä kappaleesta, joista suurin osa oli Jonghyunin kirjoittamia ja säveltämiä.
Ura > 2017–2018: Story Op.2 ja Poet | Artist

Jonghyun julkaisi toisen kokoelmalevynsä, nimeltään Story Op.2, 24. huhtikuuta 2017. Jonghyun piti 20:n konsertin kiertueen nimeltään The Agit (The Letter) toukokuun ja heinäkuun 2017 välisenä aikana Soulissa sijaitsevassa SMTOWN Coex Artiumissa. Alun perin suunniteltiin vain 12 konserttia, mutta Jonghyun päätti pitää kahdeksan konserttia lisää fanien pyynnöstä. Konsertit sisälsivät kappaleita Story Op.2 -albumista ja katsomaan tuli 14 000 fania.
Jonghyun piti 9.-10. Joulukuuta 2017 konsertin nimeltä Inspired South Korea Olympic Handball Gymnasiumissa. Jonghyun työskenteli samaan aikaan myös uuden albuminsa parissa, joka julkaistiin tammikuussa 2018. Hän oli myös saanut musiikkivideon pääkappaletta varten. Albumi, Poet | Artist julkaistiin lopulta Jonghyunin kuoleman jälkeen 23. tammikuuta 2018,   ja kaikki albumin myynnin voitot annettiin Jonghyunin äidille säätiön perustamisen lisäksi "vaikeissa olosuhteissa olevien ihmisten auttamiseen".  Poet | Artist debytoi sijalla 177 Billboard 200:ssa, Jonghyun oli yksi vain muutamasta Kpop-artistista, jotka sijoittuivat tällä listalla.
Yksityiselämä

Jonghyun lopetti koulun 10. luokan jälkeen voidakseen harjoittaa musiikkia ammatikseen. Myöhemmin hän kävi Chungwoonin yliopistoa, mutta siirtyi Myongjin yliopistoon ja suoritti maisterin tutkinnon elokuva- ja musiikkialalla.
Huhtikuussa 2013 Jonghyun joutui auto-onnettomuuteen ja loukkasi nenänsä.  SM Entertainment ilmoitti hänen joutuneen leikkaukseen onnettomuuden jälkeen.
Joulukuussa 2013 Jonghyun osoitti tukensa Etelä-Korean epätasa-arvoa vastaan protestoijille. Hän vaihtoi Twitter-profiilikuvansa viestiksi, jonka transsukupuolinen ja biseksuaali protestoija oli kirjoittanut. Viesti kritisoi maan sosiaalisten normien korostamista ja HLBT-yhteisöjen syrjintää. Jonghyun otti myös yhteyttä opiskelijaan ja kiitti häntä siitä, että hän puhui ja ilmaisi kantansa ja että "erilaisuus ei ole väärää".  Tämä tuen osoitus herätti sekä positiivisia että negatiivisia reaktioita. Hän sai loukkaavia vastauksia nettisivu Ilbe Storehousen jäseniltä, jotka väittivät olevansa Shineen faneja.
Kuolema

Joulukuussa 2017 Jonghyun vuokrasi asunnon kahden päivän ajaksi Gangnamin alueelta Soulista. Hän saapui asunnolle 18. joulukuuta 2017 klo 12. Samana päivänä klo 16.42 Jonghyunin sisko Kim So-dam otti yhteyttä hätäkeskukseen ja ilmoitti uskovansa Jonghyunin aikovan tehdä itsemurhan. Jonghyun oli lähettänyt hänelle useita viestejä KakaoTalkissa, kuten ”viimeiset hyvästit” ja ”sano, että pärjäsin hyvin”.  Hänet oli viimeksi nähty lähikaupassa asunnon naapurissa.
Poliisi ja pelastustyöntekijät löysivät tajuttoman Jonghyunin hänen asunnostaan noin kello 18.10. Hänet vietiin välittömästi sairaalaan. Siellä hän sai PPE-hoitoa. Häntä ei kuitenkaan onnistuttu saamaan tajuihinsa ja Jonghyun julistettiin kuolleeksi sairaalassa noin kello 23.32, 27-vuotiaana.    Tutkijat uskovat, että hän kuoli hengittäessään myrkyllisiä huuruja tai savua, sillä he löysivät paistinpannulla palaneita hiilikokkareita asunnosta.  Poliisi ilmoitti, että Jonghyunin perheen pyynnöstä ruumiinavausta ei suoritettaisi ja kuolemansyyksi julistettiin mahdollinen itsemurha.
Jonghyunin hautajaiset pidettiin Asan Medical Centerissä Pungnam-dongissa Soulissa joulukuun 19. päivänä iltapäivästä alkaen.  Julkkisia, kuten BTS, IU, BoA, Girls’ Generation ja Exo, sekä fanit osallistuivat kolme päivää kestäviin julkisiin hautajaisiin. Myös kansainväliset fanit muistelivat laulajaa ympäri maailmaa.   21. joulukuuta, julkisten hautajaisten jälkeen, Jonghyun vietiin sairaalasta yksityisiin hautajaisiin, joihin osallistuivat vain hänen perheensä ja läheiset ystävänsä. Sitten hänet vietiin mainitsemattomaan lepopaikkaan.
Jonghyunin kuolema liitettiin masennukseen. Jonghyunin kuoleman jälkeen hänen ystävänsä ja laulaja Nine9 yhtyeestä Dear Cloud julkaisi Instagramissa Jonghyunin itsemurhaviestin, jonka Jonghyun oli lähettänyt hänelle kaksi tai kolme päivää ennen 9. joulukuuta pidettyä konserttiaan. Viesti kertoi "tuhoavasta" masennuksesta ja hänen kamppailustaan kuuluisuuden kanssa. Nine9 oli huolestunut viestistä ja hänen yhtiönsä suositteli häntä pitämään yhteyttä Jonghyuniin. Hän oli yrittänyt auttaa Jonghyunia, mutta tämä vain "viivästytti hänen kuolemaansa" ja "ei estänyt sitä".
Kuolema > Seuraukset

Jonghyunin kuoleman jälkeen hashtagit "#StayStrongShawols" (suom. "#PysykääVahvoinaShawolit")   ja "#YouDidWellJonghyun" ("#SinäPärjäsitHyvinJonghyun") trendasivat Twitterissä. Jonghyun debytoi 30. joulukuuta 2017 Billboardin sosiaalisen 50-listoilla sijalla 2 ja hänen Wikipedia-sivullaan oli 425 000 katselukertaa. Jonghyunin kuolema synnytti keskustelua Etelä-Korean viihdealan kovasta ja kilpailukykyisestä luonteesta sekä mielenterveydestä.
Jonghyunin single "Lonely" nousi Etelä-Korean verkkomusiikkikauppojen huipulle. Kappale sijoittui uudelleen maan Gaon-digitaalilistoille ensimmäisellä sijalla, ja kokoelmalevy Story Op.2 sijoittui sijalle seitsemän Gaonin albumilistoilla. Hänen ensimmäinen albuminsa She Is sijoittui neljänneksi. Single ja kokoelmalevy sijoittuivat myös kuudenneksi Billboardin World Digital Song Sales -listalla ja viidenneksi Billboardin World Albums Chartissa. Lisäksi Jonghyunin kirja Skeleton Flower julkaistiin uudelleen ja siitä tuli hänen kuolemansa jälkeen bestseller.
Jonghyunin esiintyminen viihdeohjelma Night Goblinissa oli tarkoitus esittää 24. joulukuuta 2017, mutta JTBC päätti olla esittämättä sitä. Shinee suunnitteli konsertteja Japanissa helmikuussa 2018 ja keskustelun jälkeen  he päättivät pitää konsertit aikataulun mukaisesti.
Kuolema > Kunnianosoitukset

Monet muusikot ja alan ammattilaiset ympäri maailmaa surivat Jonghyunin kuolemaa. Samasta yhtiöstä Exo, Girls' Generationin jäsen Taeyeon ja TVXQ kiittivät häntä heidän konsertteissaan. SM Entertainmentin artistit, kuten Exo, Red Velvet, Super Junior, NCT 127 ja JYP Entertainmentin Got7 pitivät musiikkiesityksissään vuoden lopussa mustia nauhoja, joihin oli kirjailtu "R.I.P JH" sinivihreällä värillä.
Diskografia

She Is (2016)
Poet | Artist (2018)
Filmografia > Elokuvat

| Vuosi | Nimi | Rooli | Huomautuksia | Ref>  |
| --- | --- | --- | --- | --- |
| 2012 | I Am | Itsenään | SM Townin elämäkertaelokuva |  |
| 2015 | SMTOWN The Stage | Itsenään | Dokumenttielokuva SM Townista |  |
Filmografia > Radio

| Vuosi | Nimi | Rooli | Ref>  |
| --- | --- | --- | --- |
| 2014-2017 | MBC Blue Night | Radiojuontaja |  |
Teokset

| Vuosi | Nimi | ISBN | Ref>  |
| --- | --- | --- | --- |
| 2015 | Skeleton Flower: Things That Have Been Released and Set Free | ISBN 978-8996955481 |  |
Jonghyun esiintymässä tammikuussa 2015.
Fanit surevat Asan Medical Centerin hautajaistalolla 20. joulukuuta 2017
Kyproksen tasavallan vaakuna

Kyproksen vaakuna.
Kyproksen tasavallan vaakuna on kreikkalaisenemmistöisen Kyproksen tasavallan tunnus lipun ja kansallislaulun ohella. Vaakunassa on kuvattu valkoinen kesykyyhky, joka pitää nokassaan rauhan symbolia, oliivinoksaa. Vuosiluku 1960 viittaa itsenäistymisvuoteen Britanniasta. Vaakunan ensimmäinen versio toimi esikuvana suunniteltaessa Pohjois-Kyproksen turkkilaisen tasavallan vaakunaa.
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
Euroopan valtioiden vaakunat
Alankomaat
Albania
Andorra
Armenia¹
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Islanti
Irlanti
Italia
Itävalta
Kazakstan¹
Kroatia
Kreikka
Kypros¹
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Yhdistynyt kuningaskunta
Valko-Venäjä
Vatikaanivaltio
Venäjä¹
Viro
¹ Myös Aasiaan kuuluvaksi tulkittava valtio
↑  Герб дня: Кипр diletant.media. Viitattu 31.1.2025. (venäjäksi)
Rapaces de Gap

| Rapaces de Gap |
| --- | --- |

Perustettu:  1937
Kaupunki:   Ranska, Gap
Kotiareena:  Alp'Aréna
– kapasiteetti:  2800
Sarjataso:  Synerglace Ligue Magnus
Värit:                
Toimitusjohtaja:   Sébastien Oprandi
Päävalmentaja:   Sébastien Rohat
Kapteeni:   Romain Gutierrez
Mestaruudet:  2 (2015, 2017)
Infobox OKVirheellinen NIMI-arvo: 
Rapaces de Gap on ranskalainen jääkiekkoseura, joka pelaa maan pääsarjassa Ligue Magnusissa.
Joukkue kaudella 2024-2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
|   |  | Antoine Gilbert | L | 2025 | Amiens, Ranska |
|   |  | Antti Karjalainen | L | 2025 | Sotkamo, Suomi |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 6 |  | Loris Chauvin | L | 2025 | Gap, Ranska |
| 7 |  | Chad Langlais | L | 2025 | Spokane, Washington, Yhdysvallat |
| 22 |  | Paul Nassivet | L | 2025 | Angers, Ranska |
| 29 |  | Léo Faure | L | 2025 | Briançon, Ranska |
| 60 |  | Julius Marva | L | 2025 | Rauma, Suomi |
|   |  | Jaxon Camp | R | 2025 | Ottawa, Ontario, Kanada |
|   |  | Kyle Hallbauer | R | 2025 | Howell, New Jersey, Yhdysvallat |
|   |  | Brayden Sherbinin | L | 2025 | Kelowna, Brittiläinen Kolumbia, Kanada |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 8 |  | Arthur Escallier | L | H | Juniori | Gap, Ranska |
| 15 |  | Axel Tarabusi | L | KH | 2025 | Gap, Ranska |
| 20 |  | Raphael Chauvel | L | KH | 2025 | Amiens, Ranska |
| 44 |  | Nathan Bermond-Gonnet | R | H | Juniori | Briançon, Ranska |
| 72 |  | Loïc Coulaud | R | OLH | 2025 | Gap, Ranska |
| 77 |  | Julien Correia (A) | L | H | 2025 | Rouen, Ranska |
| 82 |  | Romain Gutierrez (C) | L | VLH | 2025 | Domont, Ranska |
|   |  | Maurin Bouvet | L | KH | 2025 | Amiens, Ranska |
|   |  | Lucas Colombin | R | OLH | 2025 | Sallanches, Ranska |
|   |  | Jan Dalecký | R | OLH | 2025 | Louny, Tšekki, Tšekkoslovakia |
|   |  | Bálint Horváth | L | KH | 2025 | Győr, Unkari |
|   |  | Oskari Kuntonen | L | KH | Try-out | Lahti, Suomi |
|   |  | Anthony Luciani | R | OLH | 2025 | Maple, Ontario, Kanada |
|   |  | Justin Maylan | R | KH | 2025 | Calgary, Alberta, Kanada |
|   |  | Artūrs Mickēvičs | R | LH | 2025 | Talsi, Latvia |
|   |  | Dimitri Thillet | L | KH / VLH | 2025 | Briançon, Ranska |
|   |  | Jānis Zemītis | L | VLH / KH | 2025 | Riika, Latvia |
Joukkue kaudella 2024-2025 > Joukkueenjohto

Päävalmentaja: Sébastien Rohat
Apuvalmentaja: Michaël Pérez
Maalivahtivalmentaja: Raphael Rossy
Fysiikkavalmentaja: Hugo Pierron
Huoltopäällikkö: Christophe Clément
Toimitusjohtaja: Sébastien Oprandi
Lähde: EliteProspects
Aiheesta muualla

Wikimedia Commonsissa on kuvia tai muita tiedostoja aiheesta .
Seuran viralliset kotisivut
Ligue Magnus (Ranskan jääkiekon pääsarja)
Amiens
Angers
Anglet
Bordeaux
Briançon
Cergy
Chamonix
Gap
Grenoble
Mulhouse
Nice
Rouen
Nässjön kunta

| Nässjön kunta |
| --- | --- |
 vaakuna

Valtio:   Ruotsi
Lääni:  Jönköpingin lääni
Maakunta:  Småland
Keskustaajama:  Nässjö
Kuntakoodi:  0682
Pinta-ala  ():  
 – Maa:  930,22 km²
Väkiluku (31.12.2021)  ():  31 782
 – Väestötiheys:  34,2 as./km²
 
 www.nassjo.se 
Infobox OKVirheellinen NIMI-arvo: 
Nässjön kunta (ruots. Nässjö kommun) on Jönköpingin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Nässjö.
Kunnan maapinta-ala on 930,22 neliökilometriä (1.1.2016) ja asukasluku 31 782 henkeä (31.12.2021).
Vuonna 2007 kunnassa oli 81,88 km² peltoa, joten saman ajankohdan maapinta-alaan vertaamalla saadaan peltojen osuudeksi 8,8 prosenttia kunnan maapinta-alasta.
Kuntajaon kehitys

Kuntakäsite otettiin käyttöön Ruotsin laissa vuonna 1863, jonka jälkeen nykyisen Nässjön kunnan alueella sijaitsi yhdeksän maalaiskuntaa. Vuonna 1881 Nässjön maalaiskuntaan perustettiin Nässjön taajaväkinen yhdyskunta. Vuonna 1890 se erotettiin Nässjön kauppalaksi, joka vuonna 1914 muutettiin kaupungiksi. Loppuosa Nässjön maalaiskunnasta liitettiin kaupunkiin vuonna 1948. Norra Sandsjön maalaiskunnasta puolestaan erotettiin Bodaforsin kauppala vuonna 1930.
Vuoden 1952 kuntauudistuksessa muodostettiin seuraavat "suurkunnat":
Malmbäck (Almesåkra ja Malmbäck)
Forserum (Barkeryd ja Forserum)
Solberga (Flisby ja Norra Solberga)
Norra Sandsjö (Bringetofta ja Norra Sandsjö).
Nässjön kaupunkiin ja Bodaforsin kauppalaan uudistus ei vaikuttanut. Nykyinen Nässjön kunta muodostettiin vuonna 1971 yhdistämällä kaupunki, kauppala ja edellä mainitut neljä maalaiskuntaa.
Vaakuna

Nykyinen vaakuna on entisen Nässjön kaupungin vaakuna. Myös Bodaforsin kauppalalla oli oma vaakuna.
Bodaforsin kauppala
Väestönkehitys

| Nässjön kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 31 233 | 31 233 |
| 1955 | 1955 |    | 32 281 | 32 281 |
| 1960 | 1960 |    | 32 564 | 32 564 |
| 1965 | 1965 |    | 33 423 | 33 423 |
| 1970 | 1970 |    | 33 536 | 33 536 |
| 1975 | 1975 |    | 32 591 | 32 591 |
| 1980 | 1980 |    | 31 694 | 31 694 |
| 1985 | 1985 |    | 30 786 | 30 786 |
| 1990 | 1990 |    | 30 767 | 30 767 |
| 1995 | 1995 |    | 30 562 | 30 562 |
| 2000 | 2000 |    | 29 495 | 29 495 |
| 2005 | 2005 |    | 29 314 | 29 314 |
| 2010 | 2010 |    | 29 339 | 29 339 |
| 2015 | 2015 |    | 30 451 | 30 451 |
| 2020 | 2020 |    | 31 563 | 31 563 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 4 918 | 16,2 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 1 160 | 3,8 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 1 338 | 4,4 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 23 035 | 75,6 |
Hieman vanhempien vuoden 2009 lopun tietojen mukaan kunnassa asui 189 Suomessa syntynyttä, mikä vastasi 0,6 prosenttia kunnan väestöstä.
Vielä vanhempien vuoden 1984 lopun tietojen mukaan 3,4 prosenttia kunnan asukkaista oli ulkomailla syntyneitä. Tuolloin kunnassa asui 213 Suomessa syntynyttä, mikä vastasi 0,7 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 183 025 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 64 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 20,4 %
18–64-vuotiaat: 58,3 %
65 vuotta täyttäneet: 21,3 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 2,8 | 2,6 |
|   | jalostus | 30,8 | 27,7 |
|   | palvelut | 64,8 | 68,2 |
|   | tuntematon | 1,6 | 1,5 |
|   | Työpaikkoja ja työllisiä | 12 807 | 13 571 |
|   | työpaikkaomavaraisuus | 94,4 |  |